กรากะตัว - วิกิพีเดีย

# กรากะตัว

### จากวิกิพีเดีย สารานุกรมเสรี

บทความนี้มีปัญหาเกี่ยวกับภาษาที่ใช้
บทความนี้ได้รับแจ้งว่ามีปัญหาเกี่ยวกับการใช้ภาษา การแปลภาษา และการสะกดคำ คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นแก้ไขภาษาให้สละสลวย และแก้ตัวสะกดให้ถูกต้อง ดูรายละเอียดเพิ่มเติมได้ที่ คู่มือ และ นโยบายวิกิพีเดีย

นานมาแล้ว พื้นที่ระหว่างเกาะชวากับเกาะสุมาตรานั้นเป็นทะเลเวิ้งว้าง ต่อมา เมื่อประมาณ1,000,000ปีก่อน เปลือกโลกบริเวณนี้ได้แยกตัวออก ส่งผลให้แมกมาและธาตุภูเขาไฟจำนวนมากถูกพ่นออกมา และไม่นานแมกมาก็เย็นลงจับตัวกันเป็นภูเขาใต้น้ำ

หลายหมื่นปีต่อมา ธาตุภูเขาไฟเริ่มเย็นตัวลง และจับตัวแข็งอยู่ใต้ทะเลเหนือภูเขาใต้น้ำเหล่านั้น และก็เกิดการทับถมอย่างต่อเนื่องจนกลายเป็นเกาะพ้นน้ำขนาดใหญ่พอๆกับเกาะชวากับเกาะสุมาตรา แต่เป็นเกาะที่ไม่แข็งแรง จึงค่อยๆสึกกร่อนไป จนเหลือเฉพาะบริเวณที่แข็งแรงจริงๆเท่านั้น กลายเป็นเกาะเล็กเกาะน้อยหลายๆเกาะ และหลายเกาะก็มีภูเขาไฟ

เกาะกรากะตัว เป็นเกาะที่มีแนวเส้นภูเขาไฟพาดผ่านใจกลางเกาะ ยอดปล่องภูเขาไฟที่สูงที่สุดในเกาะมีความสูง820เมตรเหนือระดับน้ำทะเลปานกลาง หินภูเขาไฟและธาตุภูเขาไฟที่ให้เป็นเกาะที่อุดมสมบูรณ์ เหมาะต่อเกษตรกรรม

เกาะแห่งนี้เริ่มมีคนอยู่เมื่อประมาณ3000ปีก่อนคริสตกาล เป็นชาวนา เขาลองถางป่าเพื่อปลูกข้าวและพืชผลอื่นๆ ได้ผลเป็นที่น่าพอใจ จึงตั้งรกรากที่เกาะแห่งนี้ ซึ่งเกาะนี้อยู่ไม่ใกล้ไม่ไกลจากเกาะสุมาตรา ซึ่งเป็นเกาะใหญ่ทางตะวันตกของอินโดนีเซีย ทำให้มีผู้คนมาตั้งรกรากมากขึ้น จนเกาะแห่งนี้กลายเป็นเมืองแห่งหนึ่ง

ภูเขาไฟกรากะตัวได้มีการระเบิดเล็กๆน้อยๆหลายครั้ง ซึ่งเป็นคล้ายสัญญาณเตือน แต่การระเบิดได้พ่นแร่ธาตุออกมาทำให้เกาะอุดมสมบูรณ์ขึ้น ชาวบ้านจึงไม่สนใจว่าการระเบิดเล็ๆน้อยๆนั้นเป็นสัญญาณเตือนถึงหายนะครั้งใหญ่ที่จะมาถึงไม่ช้าก็เร็ว

การระเบิดครั้งสุดท้ายก่อนจะเกิดการระเบิดครั้งมหากาฬเกิดขึ้นในพ.ศ. 2224 หลังจากนั้น กรากะตัวก็สงบไปนานกว่า200ปี ไม่ระเบิดอีก

วันที่ 20 พฤษภาคม พ.ศ. 2426กรากะตัวได้ส่งสัญญาณเตือนอันรุนแรงโดยการระเบิดรุนแรง เสียงระเบิดดังมาก เถ้าถ่านควันไฟอีกจำนวนมากถูกพ่นออกมา ผู้คนประหลาดใจมากที่เห็นภูเขาไฟที่เงียบสงบมานานเกิดระเบิดขึ้น เหตุการณ์นี้ค่อยๆสงบลง และหลังจากนั้นภูเขาไฟก็มีการระเบิดเล็กๆน้อยๆหลายครั้ง

วันที่ 26 สิงหาคม พ.ศ. 2426 ภูเขาไฟระเบิดขึ้นอย่างรุนแรง เกาะสั่นสะเทือน เถ้าถ่านฝุ่นควันปลิวไปทั่วฟ้า เกิดระเบิดขนาดกลางมาอีกหลายครั้ง ชาวบ้านต่างหวาดกลัว บรรยากาศเต็มไปด้วยเสียงครำครวญและเสียงสวดวิงวอนให้พ้นภัย ในค่ำคืนนั้น แม้ผู้ที่กำลังอยู่ในเรือที่อยู่ห่างจากกรากะตัวถึง16กิโลเมตรก็ยังเห็นการระเบิดอย่างชัดเจน และรู้สึกได้ว่าน้ำทะเลรอบเรือร้อนขึ้นมาก ในคืนนั้น การระเบิดดำเนินไปอย่างต่อเนื่อง หลายคนเริ่มล่องเรืออกไปจากเกาะ คนที่เลือกจะอยู่ในเกาะก็พยายามหาที่กำบังให้ปลอดภัยที่สุด

วันที่ 27 สิงหาคม พ.ศ. 2426 เวลา 10 นาฬิกาตรง ได้เกิดการระเบิดครั้งใหญ่ที่สุด แรงระเบิดนั้นคร่าชีวิตทุกคนที่ยังอยู่บนเกาะ พื้นที่ร้อยละ 65.52 ของเกาะกลายเป็นเถ้าธุลีลอยสูงขึ้นไปถึง 80 กิโลเมตร ในรัศมี 240 กิโลเมตรจากเกาะถูกเถ้าธุลีเหล่านั้นบดบังแสงอาทิตย์จนมืดมิดคล้ายตอนกลางคืน เสียงระเบิดดังกึกก้องมาก ชนิดที่ว่าเมืองปัตตาเวียที่อยู่ห่างจากกรากะตัวถึง150กิโลเมตร ผู้คนยังต้องเอามืออุดหูเพราะไม่อาจทนเสียงกัมปนาทนั้นได้ และเกาะโรดริเกซที่อยู่ห่างจากกรากะตัวถึง 4,776 กิโลเมตรก็ได้ยิน นอกจากนี้การระเบิดยังทำให้เกิดคลื่นสึนามิ สูงกว่า30เมตร เดินทางไปถล่มเกาะหลายแห่ง แรงแผ่นดินไหวตรวจจับได้แม้แต่ที่สหราชอาณาจักร มีผู้เสียชีวิตประมาณ36,000คน

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B2/%E0%B8%81%E0%B8%A3%E0%B8%B2%E0%B8%81%E0%B8%B0%E0%B8%95%E0%B8%B1%E0%B8%A7.html".

หมวดหมู่: ตรวจภาษา | ภูเขาไฟ | ประเทศอินโดนีเซีย

##### Views

- บทความ
- อภิปราย
- รุ่นปัจจุบัน

##### ค้นหา